PMIndiaData/PMIndiaSum huggingface dataset:
મંત્રીમંડળે કૃષિ અને ફોટોસેનિટરી ઇશ્યૂમાં સહકાર સ્થાપિત કરવા ભારત અને ઇટાલી વચ્ચે થયેલા એમઓયુને મંજૂરી આપી

પ્રધાનમંત્રી શ્રી નરેન્દ્ર મોદીની અધ્યક્ષતામાં કેન્દ્રિય મંત્રીમંડળે ભારત અને ઇટાલી વચ્ચે કૃષિ અને ફોટોસેનિટરી ઇશ્યૂમાં સહકાર સ્થાપિત કરવા માટે સમજૂતીકરાર (એમઓયુ) પર થયેલા હસ્તાક્ષરને મંજૂરી આપી છે. તે અગાઉ જાન્યુઆરી, 2008માં થયેલા એમઓયુનું સ્થાન લેશે, જેનો સમયગાળો જાન્યુઆરી, 2018માં પૂર્ણ થવાનો છે. આ એમઓયુ ફોટોસેનિટરી ઇશ્યૂ, કૃષિ ઉત્પાદન અને અન્ય વિવિધ ક્ષેત્રોમાં સહકાર સ્થાપિત કરવાની સુવિધા પ્રદાન કરે છે. આ ક્ષેત્રોમાં પશુ સંવર્ધન, કૃષિ સંશોધન, ફૂડ પ્રોસેસિંગ અને અન્ય વધારાનાં ક્ષેત્રો સામેલ છે, જેનો નિર્ણય બંને પક્ષો પારસ્પરિક રીતે લઈ શકે છે. આ એમઓયુ કૃષિ અને ગ્રામીણ વિકાસની સ્થિતિ પર માહિતીનું આદાનપ્રદાન કરવાની, કૃષિ, મિકેનાઇઝેશન/ફાર્મ મશીનરી અને કૃષિ-ઉદ્યોગ સાથે સંબંધિત માળખાગત સુવિધાઓનાં સંબંધમાં ટેકનિકલ આદાનપ્રદાન અને ઉત્પાદન સહકારને મજબૂત કરવાની, પશુ સંવર્ધન ક્ષેત્રમાં ટેકનિકલ અવરોધો દૂર કરવાની અને અનુભવોનું આદાનપ્રદાન કરવાની જોગવાઈ ધરાવે છે, જેમાં વૈજ્ઞાનિક સંશોધનો અને ટેકનોલોજીઓ વગેરે સામેલ છે. એમઓયુ કૃષિ સહકાર માટે લાંબા ગાળાની પહેલોનો વિચાર કરીને કૃષિ ક્ષેત્રમાં દ્વિપક્ષીય આદાનપ્રદાનને પ્રોત્સાહન આપવા સંયુક્ત કાર્યકારી જૂથ સ્થાપિત કરવા તથા ચોક્કસ સંયુક્ત પ્રક્રિયાઓની પરિભાષા મારફતે પણ નિકાસ થતી ચીજવસ્તુઓમાં ફોટોસેનિટરી જોખમો ઘટાડવા સહકારને પ્રોત્સાહન આપવાની જોગવાઈ પણ છે. એમઓયુ બંને દેશોનાં સરકારી સંસ્થાઓ, વૈજ્ઞાનિક અને શૈક્ષણિક સંસ્થાઓ અને વ્યાવસાયિક સમુદાયો વચ્ચે સહકારની સુવિધા અને તેને પ્રોત્સાહન આપશે તેમજ બંને દેશોની સંબંધિત સંશોધન સંસ્થાઓ વચ્ચે વધારે સહકારને પ્રોત્સાહન આપશે.
પ્રધાનમંત્રીએ પ્રવીણ કુમારને પેરાલિમ્પિક્સ ગેમ્સમાં હાઈ જમ્પમાં રજત ચંદ્રક જીતવા બદલ અભિનંદન પાઠવ્યા

પ્રધાનમંત્રી શ્રી નરેન્દ્ર મોદીએ પ્રવીણ કુમારને ટોક્યોમાં પેરાલિમ્પિક્સ ગેમ્સમાં હાઈ જમ્પમાં રજત ચંદ્રક જીતવા બદલ અભિનંદન પાઠવ્યા છે. એક ટ્વિટમાં પ્રધાનમંત્રીએ કહ્યું; "#
પ્રધાનમંત્રીએ ઇમામ હુસૈન (એસએ)ની શહાદતના સ્મરણોત્સવ ‘અશરા મુબારકા’માં ભાગ લીધો; સભાને સંબોધન કર્યુ

પ્રધાનમંત્રી શ્રી મોદીએ આજે ઇન્દોરમાં ઇમામ હુસૈન(એસએ)ના શહાદતના સ્મરણોત્સવ અશરા મુબારકામાં ઉપસ્થિત દાઉદી વોહરા સમુદાયને સંબોધન કર્યું હતું. ઇમામ હુસૈને આપેલા બલિદાનને બિરદાવતાં પ્રધાનમંત્રીએ જણાવ્યું કે ઇમામ હંમેશાં અન્યાય સામે ઉભા રહેતા હતા અને તેમણે શાંતિ અને ન્યાય માટે પોતાના જીવનનું બલિદાન આપી દીધુ હતું. તેમણે જણાવ્યું કે ઇમામ હુસૈનના વિચારો આજે પણ પ્રસ્તુત છે. ડૉ. સૈયદના મુફદ્દલ સૈફુદ્દીને કરેલાં કાર્યોને બિરદાવતાં પ્રધાનમંત્રીએ જણાવ્યું કે, રાષ્ટ્ર પ્રત્યે પ્રેમ અને સમર્પણ એ તેમણે આપેલા બોધપાઠનો મુખ્ય હિસ્સો છે. પ્રધાનમંત્રીએ કહ્યું કે સૌને સાથે રાખીને ચાલવાની સંસ્કૃતિ ભારતને અન્ય દેશો કરતાં જુદો પાડે છે.”આપણને આપણા ભૂતકાળનુ ગૌરવ છે. આપણે આપણા વર્તમાનમાં માનીએ છીએ અને ઉજ્જવળ ભવિષ્ય માટે આશાવાદી છીએ.” દાઉદી વોહરા સમાજે કરેલા પ્રદાન અંગે વાત કરતાં પ્રધાનમંત્રીએ કહ્યું કે આ સમુદાયે હંમેશાં દેશના વિકાસ અને સફળતાની ગાથામાં મહત્વની ભૂમિકા નિભાવી છે. તેમણે એવી આશા વ્યક્ત કરી હતી કે આ સમાજ ભારતીય સંસ્કૃતિની તાકાતને સમગ્ર દુનિયામાં પ્રસરાવવાનું મહત્વનું કાર્ય ચાલુ રાખશે. વોહરા સમુદાયની પ્રશંસા કરતાં પ્રધાનમંત્રી શ્રી મોદીએ જણાવ્યું હતું કે મને હંમેશા વોહરા સમુદાયનો પ્રેમ મળ્યો છે તે મારા માટે સૌભાગ્યની વાત છે. ગુજરાતમાં મુખ્યમંત્રી તરીકેના કાર્યકાળમાં આ સમાજે આપેલા સહયોગને યાદ કરતાં મોદીએ જણાવ્યું હતુ કે, આ સમાજનો પ્રેમ જ મને ઇન્દોર સુધી ખેંચી લાવ્યો છે. દાઉદી વોહરા સમુદાય દ્વારા હાથ ધરવામાં આવેલી વિવિધ પ્રકારની સામાજિક પહેલોની પ્રશંસા કરતાં પ્રધાનમંત્રીએ કહ્યું કે સરકારે નાગરિકોના જીવન ધોરણને અને ખાસ કરીને ગરીબ તથા જરૂરિયાત મંદ લોકોના જીવનધોરણને સુધારવા માટે વિવિધ પગલાં લીધાં છે. આ સંદર્ભમાં તેમણે આયુષ્યમાન ભરત, સ્વચ્છ ભારત અભિયાન અને પ્રધાનમંત્રી આવાસ યોજના જેવી સરકારની કેટલીક વિકાસલક્ષી પહેલની યાદ અપાવી હતી. તેમણે એવો પણ ઉલ્લેખ કર્યો હતો કે આ પ્રકારની વિવિધ પહેલોને કારણે સામાન્ય માનવીનુ જીવન ધોરણ સુધરી રહ્યું છે. પ્રધાનમંત્રીએ સ્વચ્છ ભારત મિશનને આગળ વધારવા બદલ ઇન્દોરના લોકોને અભિનંદન પાઠવ્યા હતા. તેમણે કહ્યું કે આવતી કાલે ‘સ્વચ્છતા હી સેવા’ કાર્યક્રમ શરૂ થશે. તેમણે નાગરિકોને આ ભવ્ય સ્વચ્છતા મિશનમાં સામેલ થવા માટે અનુરોધ કર્યો હતો. વોહરા સમુદાયે વેપારમાં જે પ્રમાણિકતા દાખવી છે તેનો ઉલ્લેખ કરતાં પ્રધાનમંત્રીએ જણાવ્યું કે સરકાર જીએસટી, નાદારી અને દેવાળીયાપણું કાયદા મારફતે પ્રમાણિક ઉદ્યમીઓને અને કર્મચારીઓને પ્રોત્સાહન આપી રહી છે. તેમણે કહ્યું કે અર્થતંત્ર વિકસી રહ્યું છે અને નવું ભારત ક્ષિતીજે ઉભું છે. મધ્યપ્રદેશના મુખ્યમંત્રી શ્રી શિવરાજસિંહ ચૌહાણ પણ આ પ્રસંગે હાજર રહ્યા હતા. આ અગાઉ ડૉ. સૈયદના મુફાદ્દલે તેમની ઉદાહરણરૂપ કામગીરી બદલ પ્રધાનમંત્રીની પ્રશંસા કરી હતી અને તેમને દેશ માટે કરવામાં આવેલા કાર્યો માટે શુભેચ્છા પાઠવી હતી.
પ્રધાનમંત્રીએ મધ્ય પ્રદેશના લોકોને તેમના સ્થાપના દિવસ પર શુભેચ્છા પાઠવી

પ્રધાનમંત્રી શ્રી નરેન્દ્ર મોદીએ મધ્ય પ્રદેશના લોકોને તેમના સ્થાપના દિવસ પર શુભેચ્છા પાઠવી છે. એક ટ્વિટમાં, પ્રધાનમંત્રીએ કહ્યું; "રાજ્યના સ્થાપના દિવસ પર મધ્યપ્રદેશના લોકોને હૃદયપૂર્વકની શુભેચ્છાઓ. હું ઈચ્છું છું કે કુદરતી સંસાધનો અને કલા-સંસ્કૃતિથી સમૃદ્ધ આ રાજ્ય સતત પ્રગતિના પંથે આગળ વધતું રહે."
પ્રધાનમંત્રીનો કેરળના કોચીમાં મેટ્રો અને રેલવે સંબંધિત પહેલોના લોકાર્પણ સમયે ભાષણનો મૂળપાઠ

કેરળના રાજ્યપાલ શ્રી આરીફ મોહમ્મદ ખાન, મુખ્યમંત્રી શ્રી પિનરાઈ વિજયન, કેરળ સરકારના મંત્રીઓ, અન્ય મહાનુભાવો, કોચીના મારા ભાઈઓ અને બહેનો! આજે કેરળનો દરેક ખૂણો ઓણમના પવિત્ર તહેવારની ખુશીથી ભરાઈ ગયો છે. ઉત્સાહના આ અવસર પર, કેરળને 4600 કરોડ રૂપિયાથી વધુના કનેક્ટિવિટી પ્રોજેક્ટ્સ ભેટમાં આપવામાં આવ્યા છે. જીવનની સરળતા અને વ્યવસાય કરવાની સરળતામાં વધારો કરતા આ પ્રોજેક્ટ્સ માટે હું તમને બધાને ખૂબ ખૂબ અભિનંદન આપું છું. આપણે ભારતીયોએ આઝાદીના અમૃતકાળના આગામી 25 વર્ષમાં વિકસિત ભારતનું નિર્માણ કરવાનો પ્રચંડ સંકલ્પ લીધો છે. વિકસિત ભારતના આ રોડમેપમાં આધુનિક ઈન્ફ્રાસ્ટ્રક્ચરની મોટી ભૂમિકા છે. આજે કેરળની આ મહાન ભૂમિ પરથી વિકસિત ભારત માટે વધુ એક મોટું પગલું ભરવામાં આવ્યું છે. સાથીઓ, મને યાદ છે, મને જૂન 2017માં કોચી મેટ્રોના અલુવાથી પલારીવટ્ટોમ સેક્શનનું ઉદ્ઘાટન કરવાની તક મળી હતી. કોચી મેટ્રો ફેઝ-વન એક્સટેન્શનનું આજે ઉદ્ઘાટન કરવામાં આવ્યું છે. તેમજ કોચી મેટ્રોના બીજા તબક્કાનો શિલાન્યાસ પણ કરવામાં આવ્યો છે. કોચી મેટ્રોનો બીજો તબક્કો
કેન્યાના પૂર્વ પ્રધાનમંત્રી મહામહિમ શ્રી રાઇલા ઓડિંગાએ પ્રધાનમંત્રી સાથે મુલાકાત કરી

કેન્યાના પૂર્વ પ્રધાનમંત્રી અને વિરોધ પક્ષના નેતા મહામહિમ શ્રી રાઇલા ઓડિંગાએ આજે નવી દિલ્હીમાં પ્રધાનમંત્રી શ્રી નરેન્દ્ર મોદી સાથે મુલાકાત યોજી હતી. પ્રધાનમંત્રી શ્રી મોદીએ કેન્યાના લાંબા સહયોગને યાદ કરતા કહ્યું કે તેઓ જ્યારે ગુજરાતના મુખ્યમંત્રી હતા ત્યારે એક દાયકા પહેલા તેઓ કેન્યાની યાત્રા પર ગયા હતા. શ્રી ઓડિંગાએ પણ 2009 અને 2012ની પોતાની ભારતની મુલાકાતને યાદ કરી હતી. બંને નેતાઓએ તાજેતરના વર્ષોમાં ભારત-કેન્યાના સંબંધોની પ્રગતિ, પરસ્પર હિત અને વૈશ્વિક મુદ્દાઓ પર ચર્ચા કરી હતી.
પ્રધાનમંત્રીએ નવરાત્રીના મહા સપ્તમી પર લોકોને શુભેચ્છા પાઠવી

પ્રધાનમંત્રી શ્રી નરેન્દ્ર મોદીએ નવરાત્રીના મહા સપ્તમીના શુભ અવસર પર લોકોને શુભેચ્છા પાઠવી છે. શ્રી મોદીએ તેમના તમામ ભક્તો માટે મા કાલરાત્રિના આશીર્વાદ પણ માગ્યા છે અને મા કાલરાત્રિની પ્રાર્થના (સ્તુતિ)નો પાઠ પણ શેર કર્યો છે. પ્રધાનમંત્રીએ ટ્વીટ કર્યું; "सुखप्रसन्नवदनां स्मेराननसरोरुहाम्। एवं सञ्चियन्तयेत्कालरात्रिं सर्वकामसमृद्धिदाम्॥ નવરાત્રીના પાવન અવસર પર દેશવાસીઓને શુભેચ્છાઓ. મા કાલરાત્રીની કરુણા અને કૃપાથી આપ સૌનું જીવન ઉજ્જવળ અને સુખી રહે. તેમની સાથે જોડાયેલી સ્તુતી…”
પ્રધાનમંત્રીએ રાષ્ટ્રીય યુવા દિવસનું ઉદ્ઘાટન કર્યું

પ્રધાનમંત્રી શ્રી નરેન્દ્ર મોદીએ આજે (12-1-2016) રેસકોર્સ માર્ગથી વીડિયો કોન્ફર્ન્સિંગ દ્વારા છત્તીસગઢના નવા રાયપુરમાં રાષ્ટ્રીય યુવા દિવસ માટે ઉદ્ઘાટન ભાષણ આપ્યું. પ્રધાનમંત્રીએ કહ્યું કે સ્વામી વિવેકાનંદ, જેમની આજે જયંતી છે, બધા યુવાનો માટે એક પ્રેરણા હતા અને આ વાતના એક ટોચના ઉદાહરણ હતા કે અલ્પ આયુમાં પણ કેટલું બધુ હાંસલ કરી શકાય છે. પ્રધાનમંત્રીએ કહ્યું કે આજે છત્તીસગઢમાં એકત્રિત દેશના વિભિન્ન ભાગથી આવેલા યુવકો દેશની વિવિધતાનું પ્રતિનિધિત્વ કરે છે,પરંતુ તેઓ ભારત માતાની સેવા કરવા માટે એક જ મંત્ર સાથે જોડાયેલા છે. તેમણે કહ્યું કે એકજૂટતાના આજ સંકલ્પે એક દિવસ આપણને આઝાદી અપાઈ હતી. અને આજે આ ભારતને નવી ઉંચાઈઓ પર લઈ જઈ રહી છે. તેમણે કહ્યું કે 125 કરોડ લોકો રાષ્ટ્રને નવી ઉંચાઈઓ પર લઈ જવાના લક્ષ્યથી બંધાયેલા છે. તેમણે કહ્યું કે આવા રાષ્ટ્રને, જે આટલા બધા યુવાન હોય,તેના આવા લક્ષ્ય તેમજ સ્વપ્ન અસીમ હોવી જોઈએ. પ્રધાનમંત્રીએ કહ્યું કે પરિભાષા અનુસાર યુવાનો એ હોય છે, જે ભવિષ્યની ચિંતા કર્યા વગર, પોતાના ભવિષ્યના લક્ષ્યોની દિશામાં કાર્ય કરે છે. પ્રધાનમંત્રીએ સદભાવ અને એકજૂટતા પર જોર આપ્યું અને કહ્યું કે શાંતિ, એકતા, સદ્ભાવ વિના વિકાસનો કોઈ અર્થ નથી. પ્રધાનમંત્રીએ કહ્યું કે હાલપૂરતું, આપણે ગમે તેટલા પણ વિકસિત કેમ ન થઈ જઈએ, શાંતિ આપણી પહેલી આવશ્યકતા છે. તેમણે એ પણ કહ્યું કે ભારતે વિશ્વને પ્રદર્શિત કરી દીધું છે કે એવી વિવિધતાની ભૂમિની પાસે એકજૂટ બની રહેવાની એક અનોખી ભાવના છે. પ્રધાનમંત્રીએ કહ્યું કે આ આપણા પૂર્વજોની વિરાસત છે જે વેદથી વિવેકાનંદ તેમજ ઉપનિષદથી ઉપગ્રહ સુધી વિસ્તારિત છે. શ્રી નરેન્દ્ર મોદીએ કહ્યું કે ભારતનું લક્ષ્ય આપણા યુવકોને આ સદીને ભારતની સદી બનાવા માટે ક્ષમતાઓ તેમજ કૌશલ્ય પ્રદાન કરવાનું છે. તેમણે નક્સલવાદની સમસ્યા ઉપરાંત આ દિશામાં પ્રગતિ કરવા માટે છત્તીસગઢ રાજ્યની પ્રશંસા કરી. પ્રધાનમંત્રીએ શ્રમના ગૌરવને મહત્વ પર જોર આપ્યું અને કહ્યું કે આને લોકોની વચ્ચે અનિવાર્યરૂપથી અંતર્નિવિષ્ટ કરાવું જોઈએ. તેમણે કહ્યું કે વિકાસ માટે ભારતનું લક્ષ્ય ગરીબોનું જીવન, ખાસ કરીને ગામડાંમાં રહેનારા ગરીબોના જીવનને રૂપાંતરિત કરવાનું હોવું જોઈએ. તેમણે યુવકોને 16 જાન્યુઆરીના રોજ નવી દિલ્હીમાં સ્ટાર્ટ અપ ઈન્ડિયા સમારોહના શુભારંભના સાક્ષી બનવાની અપીલ કરી. પ્રધાનમંત્રીએ યુવાનોથી વર્ષ 2019 તેમજ 2022 માટે ખાસ લક્ષ્ય બનાવવાની દિશામાં વિચાર કરવાની અપીલ કરી જે મહાત્મા ગાંધીની 150મી જયંતી તેમજ સ્વતંત્રતાની 75મી વર્ષગાંઠનું વર્ષ હશે.
પ્રધાનમંત્રી રાષ્ટ્રીય રાહત કોષ માટે પ્રધાનમંત્રીને ડ્રાફ્ટ ભેટ કરાયો

સામાજીક ન્યાય તેમજ અધિકારીતા રાજ્યમંત્રી (સ્વતંત્ર હવાલો) શ્રી વિજય સાંપલાએ આજે પ્રધાનમંત્રી શ્રી નરેન્દ્ર મોદી સાથે મુલાકાત કરી હતી અને તેમને પ્રધાનમંત્રી રાષ્ટ્રીય રાહત કોષ (પીએમએનઆરએફ) માટે રૂ. ૧ કરોડની રાશિનો ડ્રાફ્ટ ભેટ આપ્યો હતતો. આ રાશિનું યોગદાન દૈનિક સવેરા ટાઈમ્સનાં વાચકોએ કર્યું છે.
લાઇફ મૂવમેન્ટના શુભારંભ વખતે પ્રધાનમંત્રીનાં પ્રવચનનો મૂળપાઠ

નમસ્કાર! આપણે હમણાં જ જેમનાં ઊંડા જ્ઞાનસભર મંતવ્યો સાંભળ્યા એ: યુએનઈપીનાં ગ્લોબલ હેડ મહામહિમ ઈન્ગર એન્ડરસન,
પ્રધાનમંત્રી સાથે અલીગઢ મુસ્લિમ વિશ્વવિદ્યાલયના એક પ્રતિનિધિમંડળે મુલાકાત કરી

અલીગઢ મુસ્લિમ વિશ્વવિદ્યાલયના એક પાંચ સભ્યોના પ્રતિનિધિમંડળે કુલપતિ લેફ્ટનેન્ટ જનરલ જમીર ઉદ્દીન શાહના નેતૃત્વમાં પ્રધાનમંત્રી શ્રી નરેન્દ્ર મોદી સાથે આજે (5 માર્ચ, 2016) મુલાકાત કરી. પ્રતિનિધિમંડળે પ્રધાનમંત્રી સાથે શોધ, શિક્ષા, કૌશલ્ય વિકાસ અને ગંગાના પુનર્જીવન સાથે સંબંધિત બાબતો પર ચર્ચા કરી.
પ્રધાનમંત્રી કાલે જમ્મુ કાશ્મીર જશે

પ્રધાનમંત્રી શ્રી નરેન્દ્ર મોદી કાલે જમ્મુ અને કાશ્મીરનો પ્રવાસ કરશે. પ્રધાનમંત્રી શ્રીનગરમાં શેરે કાશ્મીર ક્રિકેટ સ્ટેડિયમમાં એક જનસભા સંબોધિત કરશે. પ્રધાનમંત્રી 450 મેગાવોટ વગલિહાર પન-વિજળી પરિયોજના ભાગ-2નું ઉદ્ઘાટન કરશે તથા ચંદ્રકોટ, રામબનના એક સમારંભમાં રાષ્ટ્રીય રાજમાર્ગ 44ના ઉધમપુર-રામબન તથા રામબન-બનિહાલ સુધીના રસ્તાને ચાર લેનમાં પરિવર્તિત કરવાના કાર્યનો શિલાન્યાસ કરશે. આ પ્રસંગે તે એક સભાને પણ સંબોધિત કરશે.
ફ્રાન્સના રાષ્ટ્રપતિ સાથે પ્રધાનમંત્રીની મુલાકાત અંગેની પ્રેસ રિલીઝ

પ્રધાનમંત્રી શ્રી નરેન્દ્ર મોદીએ 4 મે, 2022ના રોજ કોપનહેગનમાં 2જી ભારત–નોર્ડિક સમિટમાંથી પરત ફરતી વખતે ફ્રાંસની સત્તાવાર મુલાકાત લીધી હતી. 2. પેરિસમાં, પ્રધાનમંત્રી મહામહિમ શ્રી એમેન્યુઅલ મેક્રોન, ફ્રાન્સના પ્રમુખ, એક–એક અને પ્રતિનિધિમંડળ સ્તરની ફોર્મેટમાં મળ્યા. બંને નેતાઓએ સંરક્ષણ, અવકાશ, બ્લૂ ઈકોનોમી, નાગરિક પરમાણુ અને લોકો વચ્ચેના સંબંધો સહિત દ્વિપક્ષીય મુદ્દાઓની સમગ્ર શ્રેણી પર ચર્ચા કરી હતી. 3. બંને નેતાઓએ પ્રાદેશિક અને વૈશ્વિક સુરક્ષા દૃષ્ટિકોણનો પણ અભ્યાસ કર્યો અને ભારત–ફ્રાન્સની વ્યૂહાત્મક ભાગીદારીને વૈશ્વિક સારા માટે એક બળ બનાવવા માટે સાથે મળીને કામ કરવાની રીતો પર ચર્ચા કરી. પ્રધાનમંત્રીની ફ્રાંસની મુલાકાત માત્ર બંને દેશો વચ્ચે જ નહીં પરંતુ બંને નેતાઓ વચ્ચેની મજબૂત મિત્રતા અને સદ્ભાવના દર્શાવે છે. 4. પ્રધાનમંત્રીએ રાષ્ટ્રપતિ મેક્રોનને વહેલી તકે ભારતની મુલાકાત લેવા આમંત્રણ આપ્યું. 5. વાટાઘાટો પછી એક સંયુક્ત નિવેદન બહાર પાડવામાં આવ્યું હતું, જે અહીં જોઈ શકાય છે.
પ્રધાનમંત્રીએ સ્માર્ટ ઇન્ડિયા હેકાથોન 2022ની ગ્રાન્ડ ફિનાલેમાં સંબોધન કર્યું

પ્રધાનમંત્રી શ્રી નરેન્દ્ર મોદીએ આજે વીડિયો કોન્ફરન્સિંગના માધ્યમથી સ્માર્ટ ઇન્ડિયા હેકાથોન 2022ની ગ્રાન્ડ ફિનાલેમાં સંબોધન કર્યું હતું. પ્રધાનમંત્રીએ આ ફિનાલેના પ્રતિસ્પર્ધકો સાથે સંવાદ કર્યો હતો. પ્રધાનમંત્રીએ કેરળના
પ્રધાનમંત્રીએ ઓડિશાના લોકોને રજ પર્વની શુભકામનાઓ પાઠવી

પ્રધાનમંત્રી શ્રી નરેન્દ્ર મોદીએ એ ઓડિશાના લોકોને રજ પર્વના વિશેષ ઉત્સવ પર શુભકામનાઓ પાઠવી. પ્રધાનમંત્રીએ કહ્યું ‘ રજ પર્વના ખાસ ઉત્સવ પર શુભકામના. ભગવાન કરે આ અવસર સમાજમાં ખુશી ભાઈચારાની ભાવનાને મજબૂત કરે.હું મારા સાથી નાગરિકોના સારા સ્વાસ્થ્ય માટે અને કલ્યાણ માટે કામના કરું છું.’
કોન્ફ્લિક્ટ એવોઇડન્સ એન્ડ એન્વાયર્મેન્ટ કોન્શિયસનેસ પર વૈશ્વિક પહેલ “સંવાદ”ની બીજી એડિશન માટે પ્રધાનમંત્રીનો વીડિયો સંદેશ

યાંગોનમાં આજે અને આવતીકાલે કોન્ફ્લિક્ટ એવોઇડન્સ એન્ડ એન્વાયર્મેન્ટ કોન્શિયસનેસ (સંઘર્ષ નિવારણ અને પર્યાવરણ પર જાગૃતિ) પર વૈશ્વિક પહેલ “સંવાદ”ની બીજી એડિશન યોજાઈ રહી છે. વિવેકાનંદ કેન્દ્રે નવી દિલ્હીમાં આ વિશિષ્ટ કોન્ફરન્સની પ્રથમ એડિશનનું આયોજન સપ્ટેમ્બર, 2015માં કર્યું હતું, જે વિવિધ ધર્મો અને પરંપરાઓનું પ્રતિનિધિત્વ કરે છે. પ્રધાનમંત્રીએ આ એડિશનને સંબોધી હતી. પ્રધાનમંત્રી સંવાદની બીજી એડિશન માટે વીડિયો મેસેજ પાઠવ્યો હતો. તેમાં તેમણે કહ્યું હતું કે, અત્યારે સમગ્ર વિશ્વમાં વિવિધ સમાજો કેટલીક સમસ્યાઓનો સામનો કરી રહ્યા છે, જેમ કેઃ સંઘર્ષ કેવી રીતે ટાળવો? આબોહવામાં પરિવર્તન જેવી વૈશ્વિક સમસ્યાનું સમાધાન કેવી રીતે કરવું? શાંતિ અને સંવાદ સાથે કેવી રીતે જીવવું તથા આપણા જીવનને કેવી રીતે સુરક્ષિત કરવું? તેમણે જણાવ્યું હતું કે, સમસ્યાઓના સમાધાન માટે માનવજાત વિચારવાની લાંબી પરંપરા ધરાવે છે, જેના મૂળિયા વિવિધ ધર્મો, સભ્યતાઓ અને આધ્યાત્મિકતાની અનેક શાખાઓમાં રહેલા છે. પ્રધાનમંત્રીએ જણાવ્યું હતું કે, “તેઓ પ્રાચીન ભારતની એ પરંપરાનું સંતાન છે, જે મુશ્કેલ સમસ્યાઓના સમાધાન માટે સંવાદમાં માને છે.”તેમણે કહ્યું હતું કે, “તારક શાસ્ત્ર”ની પ્રાચીન ભારતીય વિભાવના અભિપ્રાયો અને સંઘર્ષ ટાળવા માટે સંવાદ અને ચર્ચાવિચારણા પર કેન્દ્રીત છે. ભગવાન રામ, ભગવાન ક્રિષ્ના, ભગવાન બુદ્ધ અને ભક્ત પ્રહલાદ જેવા ભારતીય પૌરાણિક પાત્રોનું દ્રષ્ટાંત આપીને પ્રધાનમંત્રીએ જણાવ્યું હતું કે, તેમના દરેક કાર્યોનો ઉદ્દેશ ધર્મનું રક્ષણ કરવાનો હતો, જે ભારતીયોએ પ્રાચીનથી લઈને આધુનિક સમયગાળા સુધી જાળવી રાખી છે. પ્રધાનમંત્રીએ કહ્યું હતું કે, અત્યારે સમગ્ર દુનિયામાં સમુદાયને પ્રાચીન ધાર્મિક માન્યતાઓ અને પૂર્વગ્રહો સમુદાયમાં વિભાજન માટે જવાબદાર છે. આ જ પૂર્વગ્રહો અને પ્રાચીન માન્યતાઓએ રાષ્ટ્રો અને સમાજો વચ્ચે સંઘર્ષના બીજ રોપ્યા છે. તેનું સમાધાન કરવાનો એકમાત્ર માર્ગ“સંવાદ” છે. પ્રધાનમંત્રીએ જણાવ્યું હતું કે, જો મનુષ્ય પ્રકૃતિનું પોષણ નહીં કરે, તો પ્રકૃતિ આબોહવામાં ફેરફાર સ્વરૂપે પ્રતિક્રિયા આપશે. તેમણે ઉમેર્યું હતું કે, કોઈ પણ આધુનિક સમાજમાં પર્યાવરણ સાથે સંબંધિત કાયદા અને નીતિનિયમો આવશ્યક છે. તેમણે પ્રકૃતિનું સંરક્ષણ કરવા “સંવાદી પર્યાવરણીય જાગૃતિ” માટે અપીલ કરી હતી. પ્રધાનમંત્રીએ ભારપૂર્વક કહ્યું હતું કે, મનુષ્યએ પ્રકૃતિ સાથે જોડાવું જોઈએ, તેનું સન્માન કરવું જોઈએ, તેનો વપરાશ કરવાના સ્ત્રોત તરીકે જ વિચાર ન કરવો જોઈએ. પ્રધાનમંત્રીએ કહ્યું હતું કે, “21મી સદીની દુનિયા એકબીજા સાથે જોડાયેલી છે અને એકબીજા પર નિર્ભર છે. અત્યારે દુનિયા આંતકવાદથી લઈને આબોહવામાં ફેરફાર સુધીના વૈશ્વિક પડકારોને સામનો કરી રહી છે. મને ખાતરી છે કે આ સમસ્યાઓના સમાધાન એશિયાની સંવાદ અને ચર્ચાવિચારણાની પ્રાચીન પરંપરાઓ મારફતે મળશે.”
મંત્રીમંડળે ટ્રેડ યુનિયનોની માન્યતાઓનાં સંબંધમાં જોગવાઈ માટે ટ્રેડ યુનિયન એક્ટ 1926માં સંશોધનને મંજૂરી આપી

પ્રધાનમંત્રી શ્રી નરેન્દ્ર મોદીની અધ્યક્ષતામાં મંત્રીમંડળે ટ્રેડ યુનિયન એક્ટ 1925માં સુઘારો કરીને કામદાર સંગઠનોને માન્યતા આપવાની જોગવાઈઓને મંજૂર કરવામાં આવી છે. લાભઃ આ મંજૂરીથી કેન્દ્ર અને રાજ્ય સરકારના સ્તરે કામદાર સંહઠનોને માન્યતા આપવાની સુગમતા પ્રાપ્ત થશે ત્રિપક્ષી માળખામાં કામદારોના પ્રતિનિધિત્વની ખાતરી થશે સરકાર દ્વારા મરજીમાં આવે તે રીતો કામદારોની નોંધણી ઉપર નિયંત્રણ આવશે કાનૂની વિવાદો અને ઔદ્યોગિક અજંપામાં ઘટાડો થશે સૂચિત વિધેયકને કારણે ત્રિપક્ષી માળખામાં કામદારોના પ્રતિનિધિત્વ માટેની નોંધણીમાં સુગમતા રહેશે અને પ્રક્રિયા વધુ પારદર્શક બનશે. આ રીતે માન્યતા પ્રાપ્ત કરેલાં કામદાર સંગઠનો ઔદ્યોગિક જવાબદેહીતા જાળવવામાં સહાયક બનશે. રાજ્ય અને કેન્દ્ર સરકારના સ્તરે બેવડી નોંધણી ઘટશે. માન્ય કામદાર સંગઠનોને કેન્દ્ર અને રાજ્ય સરકારના સ્તરે ચોકકસ ભૂમિકા સોંપી શકાશે.
ભૂટાન વિદાય થતાં અગાઉ પ્રધાનમંત્રીનું નિવેદન

પ્રધાનમંત્રી શ્રી નરેન્દ્ર મોદીએ ભૂટાન પર તેમની મુલાકાત પર જતાં અગાઉ આપેલા નિવેદનનો મૂળ પાઠ નીચે મુજબ છે. “હું 17-18 ઓગસ્ટ, 2019નાં રોજ ભૂટાનની સત્તાવાર મુલાકાતે જવાનો છું. મારી ચાલુ મુદ્દતની શરૂઆતમાં ભૂટાનની મારી મુલાકાત ભૂટાન સાથે ભારત સરકારનાં ગાઢ સંબંધોનું મહત્ત્વ પ્રતિબિંબિત કરે છે. ભૂટાન એ ભારતનો વિશ્વસનિય મિત્ર અને પડોશી દેશ છે. ભારત અને ભૂટાન વચ્ચે ઉત્કૃષ્ટ દ્વિપક્ષીય સંબંધો છે, જે બંને દેશો વચ્ચે વિસ્તૃત વિકાસલક્ષી ભાગીદારી, પારસ્પરિક લાભદાયક હાઇડ્રો-પાવર સહકારયુક્ત સંબંધ તથા મજબૂત વેપારી અને આર્થિક જોડાણને સૂચવે છે. આ બંને દેશો વચ્ચેનાં ગાઢ આધ્યાત્મિક વારસા અને લોકો વચ્ચેનાં સંબંધોનું પ્રતીક છે. બંને દેશોએ સંયુક્તપણે ગયા વર્ષે ઔપચારિક દ્વિપક્ષીય સંબંધો સ્થાપિત કરવાની સુવર્ણજયંતિની ઉજવણી કરી હતી. અત્યારે ભારત-ભૂટાન પાર્ટનરશિપ વિશિષ્ટ છે અને ભારત સરકારની ‘પડોશી પ્રથમ’ની નીતિનો મહત્ત્વપૂર્ણ આધારસ્તંભ છે. હું મહામહિમ રાજા, મહામહિમ ચોથા ડ્રક ગ્યાલ્પો અને ભૂટાનનાં પ્રધાનમંત્રી સાથે ફળદાયક ચર્ચા કરવા આતુર છું, જેમાં બંને દેશો વચ્ચેનાં સંપૂર્ણ દ્વિપક્ષીય સંબંધોને આવરી લેવામાં આવશે. હું પ્રતિષ્ઠિત રૉયલ યુનિવર્સિટી ઓફ ભૂટાનમાં ભૂટાનનાં યુવાન વિદ્યાર્થીઓને સંબોધવા આતુર છું. મને વિશ્વાસ છે કે, મારી મુલાકાતથી ભૂટાન સાથેનાં આપણો સદીઓ જૂનાં અને અમૂલ્ય મૈત્રીપૂર્ણ સંબંધોને પ્રોત્સાહન મળશે તથા આપણાં બંને દેશોનાં લોકોનાં સમૃદ્ધ ભવિષ્ય અને પ્રગતિને મજબૂત કરશે.”
પ્રધાનમંત્રીએ વારાણસીમાં મહત્વની વિકાસલક્ષી પરિયોજનાઓનું ઉદઘાટન કર્યુ

પ્રધાનમંત્રી શ્રી નરેન્દ્ર મોદીએ આજે વારાણસીમાં બનારસ હિન્દુ વિશ્વવિદ્યાલય ખાતે એકત્ર જનમેદની સમક્ષ કેટલીક મહત્વની વિકાસલક્ષી પરિયોજનાઓનું ઉદઘાટન અને શિલાન્યાસ વિધિ કરી હતી. જે પરિયોજનાઓનું ઉદઘાટન કરાયું હતું તેમાં જૂના કાશી માટે ઈન્ટીગ્રેટેડ પાવર ડેવલપમેન્ટ સ્કીમ (આઈપીડીએસ) અને બનારસ હિન્દુ વિશ્વવિદ્યાલય ખાતે અટલ ઈન્ક્યુબેશન સેન્ટરનો સમાવેશ થાય છે. જે પરિયોજનાઓની શિલાન્યાસ વિધિ કરવામાં આવી હતી તેમાં બનારસ હિન્દુ વિશ્વવિદ્યાલય ખાતે પ્રાદેશિક ઓપ્થૉલ્મૉલોજી સેન્ટરનો સમાવેશ થાય છે. જે પરિયોજનાઓનું આજે ઉદઘાટન કરવામાં આવ્યું હતું અને જેની શિલાન્યાસ વિધિ કરવામાં આવી હતી તેનું એકંદર મૂલ્ય રૂ. 550 કરોડ થાય છે. આ પ્રસંગે વાત કરતાં પ્રધાનમંત્રીશ્રીએ જણાવ્યું હતું કે વારાણસીમાં પરિવર્તન દ્વારા આ શહેરનો સમૃદ્ધ વારસો જાળવવા પ્રયાસ થઈ રહ્યો છે. તેમણે જણાવ્યું કે આ શહેરનું આધુનિકીકરણ કરવાની સાથે-સાથે તેની પૌરાણિક ઓળખ જાળવવામાં આવી રહી છે, કાશીના લોકોના 4 વર્ષના પ્રયાસોને પરિણામે પરિવર્તન આવ્યું છે, જે હવે દેખાઈ રહ્યું છે. શ્રી નરેન્દ્ર મોદીએ વિજળી, માર્ગ અને અન્ય માળખાગત સુવિધા ક્ષેત્રની વિવિધ પરિયોજનાઓનો ઉલ્લેખ કર્યો હતો કે, જેમાં નોંધપાત્ર પ્રગતિ થઈ છે અને વારાણસી શહેરમાં અને નજીકના વિસ્તારમાં રહેતા લોકોના જીવનમાં પરિવર્તન આવ્યું છે. પ્રધાનમંત્રીએ જણાવ્યું કે નાગરિકો જ્યારે વારાણસી કેન્ટ સ્ટેશનની ઓનલાઈન તસવીરો પોસ્ટ કરે છે ત્યારે મને ઘણો આનંદ થાય છે. તેમણે ઉલ્લેખ કર્યો હતો કે પરિવહનની માળખાગત સુવિધાઓનું આધુનિકીકરણ કરવામાં આવી રહ્યું છે. તેમણે સ્વચ્છતા માટે થઈ રહેલી કામગીરી અને શહેરની સુંદરતામાં વધારો કરી રહી હોવાનો ઉલ્લેખ કર્યો હતો. તેમણે જણાવ્યું કે જે પ્રયાસોથી પ્રવાસન ક્ષેત્રે પરિવર્તન આવશે તે પ્રયાસો સાતત્યપૂર્ણ છે. આ સંદર્ભમાં તેમણે સારનાથ ખાતે થઈ રહેલી કામગીરીનો પણ ઉલ્લેખ કર્યો હતો. પ્રધાનમંત્રીએ જણાવ્યું કે માર્ગો, વિજળી અને પાણી જેવી સુવિધાઓ વારાણસીની આજુ બાજુ આવેલા ગ્રામીણ વિસ્તારો સુધી પણ પહોંચાડવામાં આવી છે. તેમણે કહ્યું કે કાશી હવે આરોગ્યનું મુખ્ય કેન્દ્ર બની રહ્યું છે. આજે જેનું ઉદઘાટન કરવામાં આવ્યું હતું તે અટલ ઈન્ક્યુબેશન સેન્ટરનો ઉલ્લેખ કરતાં તેમણે કહ્યું કે સ્ટાર્ટઅપને તેની સાથે જોડાવાની શરૂઆત થઈ ચૂકી છે. તેમણે કહ્યું કે વારાણસીનો સમાવેશ દેશના એવા પસંદગીના શહેરોમાં થાય છે કે જ્યાં પાઈપ દ્વારા ગેસ ઉપલબ્ધ કરાવવામાં આવી રહ્યો છે. પ્રધાનમંત્રીએ વારાણસીના લોકોને અનુરોધ કર્યો હતો કે આ શહેરના પરિવર્તન માટે જે સામાન્ય બાબતો છે તેનો સંતોષપૂર્વક નિકાલ કરવા માટે સમર્પણ ભાવ દાખવે.
પ્રતિપૂરક વનરોપણ નિધિ વિધેયક, 2015માં સંશોધન

પ્રધાનમંત્રી શ્રી નરેન્દ્ર મોદીની અધ્યક્ષતામાં આજે કેન્દ્રીય કેબિનેટે પ્રતિપૂરક વનરોપણ નિધિ વિધેયક, 2015માં સત્તાવાર સંશોધન લાવવાની અનુમતિ આપી દીધી છે. આ વિધેયક પ્રતિપૂરક વનરોપણ નિધિ પ્રબંધન તથા નિયોજન પ્રાધિકરણની પાસેની અવ્યતિત રકમ, જે વર્તમાનમાં 40,000 કરોડ રૂપિયા છે. તથા પૂંજીત અવ્યતિત રકમ પર પ્રતિપૂરક કરારોપણ તથા વ્યાજનું તાજું સંગ્રહણ, જે વાર્ષિક લગભગ 6,000 કરોડ રૂપિયા થશે, નું સક્ષમ તથા પારદર્શી રીતે જલદીથી ઉપયોગ સુનિશ્ચિત કરશે. આ રકમનો ઉપયોગ વનભૂમિમાં પરિવર્તન દ્વારા થયેલા ફેરફારને ઓછું કરવા માટેની યુક્તિઓ સમયબદ્ધ નિષ્પાદનને શ્રેષ્ઠ બનાવશે, જેના કારણે આ રકમ જારી કરવામાં આવી છે. વનભૂમિમાં પરિવર્તનના કારણે પેદા થયેલા દબાણને ઓછું કરવા ઉપરાંત, આ રકમોનો ઉપયોગ ગામોને લાભકર સંપતિઓની રચના કરશે તથા ખાસ કરીને પાછળ રહી રહેલા આદિવાસી વિસ્તારોમાં રોજગારની અનેક તકો પેદા કરશે. આલેખનમાં સંશોધનો ઉપરાંત નિમ્ન સત્તાવાર ફેરફાર થશે : i. વિધેયકના ઉપવાક્ય 2 (e) માં કરવામાં આવેલા સંશોધનથી પર્યાવરણ સંબંધિત સેવાઓની સૂચિને સમાવેશી બનાવવી તથા અમુક એવી પર્યાવરણ સંબંધિત સેવાઓને હટાવવી જેના મૌદ્રિક મૂલ્યનું કોઇ વિશ્વસનીય મોડલ અસ્તિત્વમાં નથી. ii. વિધેયકના ઉપવાક્ય 2 (
પ્રધાનમંત્રીએ પ્રયાગરાજમાં એક નવા એરપોર્ટ સંકુલ અને કુંભ મેળા માટે ઇન્ટિગ્રેટેડ કમાન્ડ અને કન્ટ્રોલ સેન્ટરનું ઉદઘાટન કર્યું; વિકાસ પરિયોજનાઓનો શુભારંભ કર્યો

પ્રધાનમંત્રી શ્રી નરેન્દ્ર મોદીએ આજે પ્રયાગરાજમાં એક નવા એરપોર્ટ સંકુલ અને કુંભ મેળા માટે ઇન્ટિગ્રેટેડ કમાન્ડ એન્ડ કન્ટ્રોલ સેન્ટરનું ઉદઘાટન કર્યું હતું. પ્રધાનમંત્રીએ ગંગાપૂજન પણ કર્યું હતું તથા સ્વચ્છ કુંભ પ્રદર્શનનું અવલોકન કર્યું હતું. તેમણે પ્રયાગરાજમાં અક્ષયવડની મુલાકાત પણ લીધી હતી. તેમણે પ્રયાગરાજનાં અંડાવામાં વિવિધ વિકાસ પરિયોજનાઓનું લોકાર્પણ, ઉદઘાટન અથવા શિલાન્યાસ કર્યો હતો. પ્રધાનમંત્રીએ વિશાળ જનમેદનીને સંબોધતા ઘોષણા કરી હતી કે, આ વર્ષે અર્ધકુંભનાં તીર્થયાત્રીઓ અક્ષયવડની યાત્રા કરી શકશે. તેમણે જણાવ્યું હતું કે, સરકાર પ્રયાગરાજ માટે સારી સંચાર સુવિધા સુનિશ્ચિત કરવા શક્ય તમામ પ્રયાસો કરી રહી છે. તેમણે જણાવ્યું હતું કે, જે યોજનાઓનું આજે લોકાર્પણ કરવામાં આવ્યું છે એ મૂળભૂત માળખાકિય અને સંચાર સુવિધા બંનેમાં સહાયતા કરશે. તેમણે કહ્યું હતું કે, નવા એરપોર્ટ ટર્મિનલનું નિર્માણ એક વર્ષનાં વિક્રમી સમયગાળામાં પૂર્ણ કરવામાં આવ્યું છે. પ્રધાનમંત્રીએ કહ્યું હતું કે, અર્ધકુંભમાં આવનાર ભક્તો માટે એક નવીન અનુભવ સુનિશ્ચિત કરવા શક્ય તમામ પ્રયાસ થઈ રહ્યાં છે. તેમણે કહ્યું હતું કે, ભારતનાં સમૃદ્ધ ભૂતકાળ અને ઉજ્જવળ ભવિષ્યને પ્રદર્શિત કરવાનાં પ્રયાસો પણ થઈ રહ્યાં છે. પ્રધાનમંત્રીએ જણાવ્યું હતું કે, સરકાર સ્વચ્છ ગંગા સુનિશ્ચિત કરવા પણ કાર્યરત છે. તેમણે જણાવ્યું હતું કે, આ સંબંધમાં સુએઝ ટ્રીટમેન્ટ પ્લાન્ટની ઘાટનાં સૌંદર્યીકરણમાં મોટી ભૂમિકા રહેશે. પ્રધાનમંત્રીએ કુંભની ભારત અને ભારતીયતાનાં એક પ્રતીકરૂપે વ્યાખ્યા કરી હતી. તેમણે જણાવ્યું હતું કે, આ મેળો આપણને એકત્ર કરે છે અને એક ભારત, સ્વચ્છ ભારતની ઝલક પ્રસ્તુત કરે છે. તેમણે જણાવ્યું હતું કે, કુંભનું આયોજન ફક્ત વિશ્વાસની વાત નથી, પણ આ સન્માનની વાત છે અને કુંભની મુલાકાત લેનાર દરેક વ્યક્તિનું સારી રીતે ધ્યાન રાખવામાં આવશે. તેમણે જણાવ્યું હતું કે, અર્ધકુંભ પ્રદર્શિત કરશે કે કેવી રીતે ‘નવુ ભારત’ વારસો અને આધુનિકતાનો સમન્વય કરી રહ્યું છે. પ્રધાનમંત્રીએ કહ્યું હતું કે, આ દેશને સાવધાન કરવા ઇચ્છે છે કે, કેટલાંક તત્ત્વો કોર્ટ પર અનુચિત દબાણ કરવાનો પ્રયાસ કરી રહ્યાં છે. તેમણે જણાવ્યું હતું કે, આ પ્રકારનાં તત્વો પોતાને તમામ પ્રકારની સંસ્થાઓથી ઉપર સમજે છે.
પ્રધાનમંત્રી શ્રી નરેન્દ્ર મોદી અને ઓસ્ટ્રેલિયાના પ્રધાનમંત્રી માનનીય સ્કોટ મોરિસન એમપી વચ્ચે ટેલિફોનિક સંવાદ થયો

પ્રધાનમંત્રી શ્રી નરેન્દ્ર મોદીએ આજે ઓસ્ટ્રેલિયાના પ્રધાનમંત્રી માનનીય શ્રી સ્કોટ મોરિસન એમપી સાથે ટેલિફોનિક સંવાદ કર્યો હતો. પ્રધાનમંત્રી મોદીએ ઓસ્ટ્રેલિયાની સરકાર અને લોકોની કોવિડ-19ની બીજી લહેર વિરુદ્ધની ભારતની લડાઈને ઉદાર અને ત્વરિત સહયોગ આપવા બદલ પ્રશંસા કરી હતી. બંને નેતાઓએ વૈશ્વિક સ્તરે વ્યાપેલી કોવિડ મહામારી માટે રસી અને દવાઓ કિફાયત અને સમાન રીતે પ્રાપ્ય બની રહે એ માટે સહમતિ દર્શાવી હતી. પ્રધાનમંત્રીએ આ સંદર્ભમાં